Gŭan En

Gŭan En prononco, per simpligita ĉina skribo 广安市, per pinjino Guǎng'ān estas prefektujnivela milionurbo en provinco Siĉuano en Ĉina Popola Respubliko. Loĝantaro En 2020 en la prefektujnivela areo vivis 3 254 883 homoj. Geografio Gŭan En situas en rondo de baseno inter montetoj sur areo 6 344 km², la orienta parto estas monta, la centra parto monteta kaj la okcidenta parto estas relative ebena. La alteco varias de 185 m ĝis 1704 m super la marnivelo. Ĝi konsistas el 6 administraj dividoj. Parto de la riveroj estas navigeblaj. Historio Tiu prefektujnivela urbego estis kreita en 1998, sed en 2013 unu distrikto estis disigita de la distrikto Gŭan En. Ekonomio La teritorio havas karbojn kaj ferercojn, la grundo estas ideala por la agrikulturo. La industrio produktas aŭtopartojn, nutraĵojn, farmaciaĵojn kaj cementojn. Edukado En la prefektujnivela areo nur sola altlernejo funkcias, la ceteraj edukejoj estas mez- kaj bazlernejoj. Trafiko La nord-suda nacia aŭtovojo distranĉas la teritorion, krome ekzistas fervojaj linioj. Ne estas flughaveno loke, sed proksimaj flughavenoj funkcias ekzemple en Ĉongĉingo, Nanĉon kaj Daĝou, sed Gŭan En havas riveran havenon por liveri varojn. Klimato La klimato estas modera kun musona influo. La vintroj estas mildaj kaj la someroj estas varmaj. La senfrosta periodo daŭras inter 310 kaj 324 tagojn. La jara averaĝa temperaturo estas 17 °C kaj varias inter 14-21 °C. Jare averaĝe pluvas 1095 mm, en ĉiuj monatoj pluvas, julie kulminas la pluvo kaj malkulminas januare. Vidindaĵoj memormuzeo pri Deng Xiaoping Blanka Pagodo statuo Famuloj Ĉi tie naskiĝis en vilaĝo Deng Xiaoping. Ĝemelurboj Boulogne-Billancourt en Francio Kumi en Sud-Koreio Fontoj WikiTrans Eksteraj ligiloj